Domkirkeodden naturminne

Domkirkeodden naturminne omfatter et 8 dekar stort fredet naturminne ved Hedmarksmuseets friareal på Domkirkeodden i Hamar. Arealet ble fredet den 15. januar 1988, i den hensikt å ta vare på et viktig område for forståelsen av Oslofeltets fossilførende bergarter.http://lovdata.no/dokument/MV/forskrift/1988-01-15-80 Forskrift om fredning for Domkirkeodden naturminne, Hamar kommune, Hedmark. Lovdata.no Det freda området består av strandsonen og en 2-4 meter høy bratt skrent ned mot Mjøsa. Mest interessant regnes det såkalte Geitryggenområdet, en odde som stikker ut i Mjøsa vest i verneområdet og viser et snitt gjennom lag fra underordovicium. Områdets berggrunn består hovedsakelig av underordovicisk orthocerkalkstein.

Den geologisk formasjon er gitt navnet Steinformasjonen.  Formasjonen finnes også  sørvest på Nes med overflatelag fra nær Tingnes til nær Stein og østover til Skreppåsen nær Brummundkampen. Steinformasjonen grenser ofte mot den noe yngre Bjørgeformasjonen (mellomordovocium). ngu.no Bjørgeformasjonen Fra innerst i Rosenlundviken til Atlungstad på Stangelandet består strandlinjen av skiftinger mellom disse to formasjonene. Fra Domkirkeodden nordøstover nesten til Savalseter i Løten består overflateberggrunnen hovedsakelig av disse to formasjonene. Ngu.no Nasjonal berggrunnsdatabase ngu.no Bergartsbeskrivelse

De geologiske kvalitetene er vernet, de biologiske er ikke en del av forskriften og ikke beskyttet av denne. biofokus.no Naturtypekartlegging i Hamar kommune 2013. (paginert) side 16 Noen naturtyper med varierende grad av vernebehov er påvist i naturminnets område. På nakent berg finnes kalkkrevende karplanter og forekomster av flere krevende lav. På kalkslåtteeng kalkkrevende tørrengflora. biofokus.no Naturtypekartlegging i Hamar kommune 2013. punktene 205-208. (paginert) side 35-36

I Mjøsa utenfor området er det gjort et arkeologisk funn, se Vraket utenfor Domkirkeodden.

 Se også 
 Verneområder i Hedmark

 Referanser 

Kategori:Naturminner i Innlandet
Kategori:Verneområder i Hamar
Kategori:Verneområder opprettet i 1988